
RAPORT SUPLIMENTAR
asupra

propunerii legislative privind modificarea şi completarea OUG nr.86/2006 privind
 organizarea profesiei de practician în insolvenţă

                În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind modificarea şi completarea OUG nr.86/2006 privind organizarea profesiei de practician în insolvenţă, trimisă cu adresa nr. Pl.x 684 din 28 noiembrie 2011 şi înregistrată cu nr.31/1155 din 29 noiembrie 2011.

              Senatul, în calitate de primă Cameră sesizată, a respins iniţiativa legislativă, în şedinţa din 21 noiembrie 2011.            

              Guvernul, prin punctul de vedere transmis iniţial, nu susţinea adoptarea iniţiativei legislative, ulterior însă, prin amendamentele aduse propunerii legislative, Ministerul Justiţiei, prezent la dezbaterile din Comisia juridică, a susţinut adoptarea propunerii legislative.

              Potrivit prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 
              Consiliul Legislativ a avizat favorabil iniţiativa legislativă, conform avizului nr. 627 din 6 iunie 2011.  
                 Propunerea legislativă are ca obiect de reglementare modificarea şi completarea OUG nr.86/2006 privind organizarea profesiei de practician în insolvenţă, în sensul adoptării unor măsuri necesare pentru pregătirea profesională continuă a practicienilor în insolvenţă şi pentru organizarea unui institut propriu de perfecţionare a acestora, denumit Institutul Naţional de Pregătire şi Perfecţionare a Practicienilor în Insolvenţă. De asemenea, se propune luarea în calcul, pentru determinarea vechimii necesare intrării în profesie, a perioadei în care o persoana a fost a deţinut calitatea de deputat sau senator. 
                 În conformitate cu prevederile art. 61 şi 68 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă împreună cu propunerea legislativă privind modificarea şi completarea OUG nr.86/2006 privind organizarea profesiei de practician în insolvenţă (Pl-x 689/2011) şi cu propunerea legislativă pentru modificarea alineatului (2) al articolului 30 din Ordonanța de urgență a Guvernului nr.86/2006 privind organizarea activității practicienilor în insolvență (Pl-x 274/2012).
În conformitate cu prevederile art. 61 şi 68 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă în şedinţa din data de 18 septembrie 2012, întocmind raportul iniţial nr. Pl-x 684 din 18 septembrie 2012 , prin care, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, propunerea legislativă privind modificarea şi completarea OUG nr.86/2006 privind organizarea profesiei de practician în insolvenţă cu amendamentele admise, care au fost redate în Anexa nr.1 la raportul iniţial.  Celelalte două iniţiative legislative au fost respinse de către membrii Comisiei întrucât, textele cuprinse în  acestea au fost preluate ca amendamente în cadrul prezentului raport întocmit asupra propunerii legislative privind modificarea şi completarea OUG nr.86/2006 privind organizarea profesiei de practician în insolvenţă, înaintat plenului Camerei Deputaţilor. 
      Plenul Camerei Deputaţilor, în şedinţa din 25 septembrie 2012, în temeiul dispoziţiilor art. 70 din Regulamentul Camerei Deputaţilor, republicat, cu modificările şi completările ulterioare, a hotărât retrimiterea iniţiativei legislative Comisiei juridice, de disciplină şi imunităţi, în vederea reexaminării şi depunerii unui nou raport.

  În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au reluat dezbaterile asupra propunerii legislative susmenţionată în şedinţa din 25 septembrie 2012. 

La dezbaterea iniţiativei legislative a participat, în calitate de invitat, din partea Ministerului Justiţiei, domnul, Florin Aurel Moţiu.
Din numărul total de 23 de membri ai Comisiei juridice, de disciplină şi imunităţi au participat la şedinţă 14 deputaţi. 
În urma dezbaterilor şi a opiniilor exprimate, membrii Comisiei au hotărât, cu unanimitate de voturi să menţină raportul iniţial şi să supună plenului Camerei Deputaţilor, spre dezbatere şi adoptare, propunerea legislativă privind modificarea şi completarea OUG nr.86/2006 privind organizarea profesiei de practician în insolvenţă cu amendamentele admise, care sunt redate în Anexa nr. I la prezentul raport. Amendamentele respinse sunt redate în Anexa nr. II, care face parte integrantă din prezentul raport.
În raport de obiectul şi conţinutul său, iniţiativa legislativă face parte din categoria legilor ordinare.
                         VICEPREŞEDINTE,                                                                                     SECRETAR,
                            Florin IORDACHE                                                                            Gabriel ANDRONACHE

Consilier parlamentar, Ciprian Bucur

Anexa nr. I
                                                                        AMENDAMENTE ADMISE:
	Nr.

crt.
	Text actual al O.U.G. nr.86/2006, după republicare
	Textul iniţiativei legislative
	Amendamente
	Motivare

	1. 
	
	         Lege privind modificarea şi completarea OUG nr. 86/2006 privind organizarea profesiei de practician in insolvenţă

	        Lege pentru modificarea şi completarea Ordonanţei de urgenţă a Guvernului nr. 86/2006 privind organizarea activităţii practicienilor în insolvenţă
Autor: Comisia juridică, de disciplină şi imunităţi

	

	2. 
	
	
	”Art. I. -  Ordonanţa de urgenţă a Guvernului nr. 86/2006 privind organizarea activităţii practicienilor în insolvenţă, republicată în Monitorul Oficial al României, Partea I, nr. 724 din 13 octombrie 2011, se modifică şi se completează, după cum urmează:”

Autor: Comisia juridică, de disciplină şi imunităţi


	

	3. 
	
	
	1. După articolul 1 se introduce un nou articol, art. 11, cu următorul cuprins:

„Art.11 Practicienii în insolvenţă compatibili, autorizaţi în condiţiile legii, pot îndeplini, pe tot teritoriul României, calitatea de administrator judiciar, lichidator, conciliator precum şi orice altă calitate prevăzută de lege. Îndeplinirea acestor calităţi se face prin preluarea funcţiei şi exercitarea atribuţiilor specifice în condiţiile legii şi ale actului de numire ori a hotărârii de desemnare.”
     Dep. Mircea GROSARU


	 

	4. 
	
	
	2. După articolul 3, se introduc două noi articole,  art. 31 şi 32, cu următorul cuprins:
„Art.31 - Conciliatorul este practicianul în insolvenţă compatibil, autorizat, desemnat să exercite atribuţiile prevăzute de lege sau cele stabilite de instanţa de judecată, în cadrul procedurii de concordat preventiv.”
Dep. Mircea GROSARU


	

	
	
	
	Art. 32   - Mandatarul ad-hoc este practicianul în insolvenţă compatibil,  autorizat în condiţiile legii, desemnat să exercite atribuţiile prevăzute de lege sau cele stabilite de instanţa de judecată, în cadrul mandatului ad-hoc.”
Dep. Mircea GROSARU



	5. 
	Art. 4.-  HYPERLINK "file:///C:\\Documents%20and%20Settings\\ciprian.bucur\\sintact%203.0\\cache\\Legislatie\\temp787418\\00143298.HTML" \l "#" 
(1) Practicienii în insolvenţă îşi pot exercita profesia în cabinete individuale, cabinete asociate, societăţi profesionale cu răspundere limitată (SPRL) şi întreprinderi unipersonale cu răspundere limitată sau pot avea calitatea de colaboratori ori angajaţi ai uneia dintre formele de exercitare a profesiei.
(2) Un practician în insolvenţă îşi poate exercita activitatea într-o singură formă de organizare a profesiei şi va putea avea calitatea de asociat într-o singură societate profesională sau întreprindere profesională unipersonală, cu excepţia constituirii de filiale ale SPRL, în care este partener.

	
	3. Articolul 4 se modifică şi va avea următorul cuprins:
„Art. 4.- (1) Practicienii în insolvenţă compatibili își pot exercita profesia în cabinete individuale, societăți profesionale cu răspundere limitată (SPRL) și întreprinderi unipersonale cu răspundere limitată sau pot avea calitatea de colaboratori ori angajați ai uneia dintre formele de exercitare a profesiei. 
(2) Un practician în insolvență compatibil își poate exercita activitatea într-o singură formă de organizare a profesiei și va putea avea calitatea de asociat într-o singură societate profesională sau întreprindere profesională unipersonală, cu excepţia constituirii de filiale ale SPRL, în care este partener.

Autor: dep. Mircea GROSARU

	

	
	 HYPERLINK "file:///C:\\Documents%20and%20Settings\\ciprian.bucur\\sintact%203.0\\cache\\Legislatie\\temp787418\\00143298.HTML" \l "#" 


	
	„(3) Practicienii în insolvență, cu studii juridice, beneficiază de vechime în specialitate.”

Autor: dep. Mircea GROSARU

	


	6. 
	Art. 5.- (1) Cabinetul individual se constituie pe baza deciziei practicianului în insolvenţă şi se înregistrează în Registrul formelor de organizare.


	
	4. La articolul 5, alin.(1) se modifică şi va avea următorul cuprins:
„Art. 5 – (1) Cabinetul individual se constituie pe baza deciziei practicianului în insolvenţă compatibil  şi se înregistrează în Registrul formelor de organizare.”
Autor: dep. Mircea GROSARU


	

	7. 
	Art. 7 (1) Societatea profesională cu răspundere limitată, denumită în continuare şi SPRL, se constituie prin contract de societate, prin asocierea practicienilor în insolvenţă, persoane fizice.


	
	5. La articolul 7, alin. (1) se modifică şi va avea următorul cuprins:

Art.7.- (1) Societatea profesională cu răspundere limitată, denumită în continuare şi SPRL, se constituie prin contract de societate, prin asocierea practicienilor în insolvenţă compatibili.

     Autor: dep. Mircea GROSARU


	

	8. 
	Art. 12 Pot deţine calitatea de asociaţi 2 sau mai mulţi practicieni în insolvenţă definitivi. Contractul de societate se va transmite în scop de informare către filialele unde sunt înscrişi asociaţii.

	
	6. Articolul 12 se modifică și va avea următorul cuprins: 
„Art.12 - Pot deţine calitatea de asociați 2 sau mai mulți practicieni în insolvență definitivi, compatibili.
Autor: dep. Mircea GROSARU
	

	9. 
	Art. 21.- (1) În mod excepţional, se poate constitui şi o întreprindere profesională unipersonală cu răspundere limitată, denumită în continuare şi IPURL, fie prin actul de voinţă al unui singur practician în insolvenţă, fie ca urmare a decesului, incompatibilităţii, retragerii sau excluderii unuia ori mai multor asociaţi dintr-o SPRL, care au ca efect reducerea asociaţilor la unul singur, dacă acest din urmă asociat optează pentru organizarea activităţii sale sub forma IPURL.


	
	7. La articolul 21, alineatele (1) şi (2) se modifică şi vor avea următorul cuprins:

Art. 21 – (1) În mod excepţional, se poate constitui şi o întreprindere profesională unipersonală cu răspundere limitată, denumită în continuare şi IPURL, fie prin actul de voinţă al unui singur practician în insolvenţă compatibil, fie ca urmare a decesului, incompatibilităţii, retragerii sau excluderii unuia ori mai multor asociaţi dintr-o SPRL, care au ca efect reducerea asociaţilor la unul singur, dacă acest din urmă asociat optează pentru organizarea activităţii sale sub forma IPURL.

       Dep. Mircea GROSARU
	

	
	 (2) O persoană fizică nu poate fi asociat decât într-o IPURL. O IPURL nu poate avea ca asociat unic o altă IPURL.


	Art. 23 alin. (2) se va modifica şi va avea următorul conţinut:

 „O persoană fizică nu poate fi asociat decât într-o IPURL. O IPURL nu poate avea ca asociat unic o altă IPURL şi nu poate constitui filiale."
	(2) O persoană care a optat să-și exercite profesia ca asociat unic într-o IPURL nu mai poate avea calitatea de asociat în altă IPURL. O IPURL nu poate avea ca asociat unic o altă IPURL și nu poate constitui filiale.”
          Dep. Mircea GROSARU


	

	10. 
	Art. 25 (1) Este nedemnă de a fi practician în insolvenţă:
a) persoana condamnată prin hotărâre judecătorească definitivă şi irevocabilă pentru săvârşirea unei infracţiuni intenţionate, de natură să aducă atingere prestigiului profesiei, inclusiv orice infracţiune de corupţie, precum şi pentru infracţiunile prevăzute de Legea nr. 31/1990 privind societăţile comerciale, republicată, cu modificările şi completările ulterioare, care determină incapacitatea legală de a dobândi sau de a deţine calitatea de fondator, administrator, membru în consiliul de supraveghere, membru al directoratului ori director al unei societăţi comerciale, şi de Legea nr. 85/2006 privind procedura insolvenţei, cu modificările şi completările ulterioare;
b)persoana căreia i s-a aplicat pedeapsa complementară a interdicţiei de a exercita profesia de practician în insolvenţă ori dreptul de a gestiona sau de a administra o persoană juridică, prin hotărâre judecătorească irevocabilă.

	
	8. La articolul 25, alin. (1) se modifică şi va avea următorul cuprins: 

Art. 25. - (1) Este nedemnă de a fi practician în insolvenţă persoana condamnată prin hotărâre judecătorească definitivă pentru săvârşirea unei infracţiuni intenţionate, de natură să aducă atingere prestigiului profesiei, inclusiv orice infracţiune de corupţie, precum şi pentru infracţiunile prevăzute de Legea nr. 31/1990 privind societăţile comerciale, republicată, cu modificările şi completările ulterioare, care determină incapacitatea legală de a dobândi sau deţine calitatea de fondator, administrator, membru în consiliul de supraveghere, membru al directoratului ori director al unei societăţi comerciale şi de Legea nr. 85/2006 privind procedura insolvenţei, cu modificările ulterioare. Nedemnitatea se constată de Consiliul național de conducere, la sesizarea oricărei persoane sau din oficiu. 
Dep. Mircea GROSARU


	

	11. 
	
	
	9. După alineatul (1) al articolului 26 se introduce un nou alineat, alin. (1)1 cu următorul cuprins:

„(1)1 Practicienii în insolvență incompatibili nu pot exercita atribuțiile prevăzute de lege în competența lor și nu pot fi aleși în organele de conducere ale UNPIR și filialelor acesteia, pe perioada existenţei stării de incompatibilitate.
  Dep. Mircea GROSARU

	

	12. 
	b)calitatea de avocat, expert contabil, contabil autorizat, evaluator, auditor financiar, arbitru, mediator, conciliator, expert financiar şi expert tehnic judiciar, care lucrează în interiorul profesiei lor.


	
	10. La articolul 26, alin.(2), lit. b) se modifică și va avea următorul cuprins:

b) calitatea de avocat, expert contabil, evaluator, auditor financiar, arbitru, mediator ori expert tehnic judiciar, care lucrează în interiorul profesiei.

  Dep. Mircea GROSARU

	

	13. 
	Art. 33. – (1) La începutul exercitării profesiei, practicianul în insolvenţă efectuează un stagiu de pregătire profesională cu durata de 2 ani, perioadă în care are calitatea de practician în insolvenţă stagiar. Sunt scutite de stagiu persoanele care au exercitat timp de 10 ani funcţia de avocat, magistrat şi notar public.


	Art.33 alin. (1) se va modifica şi va avea următorul conţinut:

    La începutul exercitării profesiei, practicianul în insolvenţă efectuează un stagiu de pregătire profesională cu durata de 2 ani, perioadă în care are calitatea de practician în insolvenţă stagiar. Sunt scutite de stagiu persoanele care au exercitat timp de 10 ani funcţia de avocat, magistrat, notar public, consilier juridic sau economist. Pentru cei menţionaţi se va lua în calcul şi perioada în care au fost deputaţi sau senatori."
	11. La articolul 33, alineatul (1)  se modifica si va avea următorul cuprins:

Art. 33. - (1) La începutul exercitării profesiei, practicianul în insolvenţă efectuează un stagiu de pregătire profesională cu durata de 2 ani, perioadă în care are calitatea de practician în insolvenţă stagiar. Sunt scutite de stagiu persoanele care au exercitat timp de 10 ani o profesie juridică sau economică. La calculul perioadei de 10 ani se va tine cont şi de perioada în care persoanele au fost deputaţi sau senatori, in comisiile de specialitate juridică sau economică fără ca aceasta să  depăşească jumătate din durata celor 10 ani.

Autor: Comisia juridică, de disciplină si imunităţi

	

	14. 
	
	
	12. La articolul 33, după alineatul (1) se introduce un nou alin. (11), cu următorul conţinut:

„(11) Sunt scutite de stagiu persoanele care au promovat examenul de admitere în profesie şi care au avut calitatea de angajat, pe o funcţie economică sau juridică, într-un cabinet individual, într-o SPRL sau într-o IPURL cel puţin 3 ani.” 

Autor: Comisia juridică, de disciplină si imunităţi


	

	15. 
	Art. 36

f) prin decizie a Comisiei de disciplină, în cazurile în care împotriva practicianului în insolvenţă s-a luat măsura suspendării, ca sancţiune disciplinară conform Statutului UNPIR;
	
	13. La articolul 36, litera f) se modifica si va avea următorul cuprins:

f) prin decizie a Instanţei de disciplină, în cazurile în care împotriva practicianului în insolvenţă s-a luat măsura suspendării, ca sancţiune disciplinară conform Statutului UNPIR;

Autor: Comisia juridică, de disciplina si imunităţi


	Pentru unitate terminologica. In tot cuprinsul initiativei legislative sintagma „Comisie de disciplina” a fost inlocuita cu „Instanta de disciplina”

	16. 
	Art.41. alin.(4) 
Sunt atribuţii exclusive ale practicianului în insolvenţă:

a) notificarea creditorilor, întocmirea tabelelor de creanţe, formularea contestaţiilor la declaraţiile de creanţă;


	
	14. La articolul 41, alineatul (4) se modifică şi va avea următorul cuprins :
„ (4) Sunt atribuţii ale practicianului în insolvenţă care nu pot fi exercitate prin reprezentare potrivit alin. (3) următoarele:

a) notificarea debitorului şi a creditorilor, întocmirea tabelelor de creanţe, formularea contestaţiilor la cererile de admitere a creanţelor;”
Dep. Mircea GROSARU


	

	
	b) convocarea şi prezidarea adunărilor creditorilor, acţionarilor sau asociaţilor ori ale membrilor debitorului persoană juridică, dacă legea nu dă aceste atribuţii în sarcina altor persoane;


	
	b) verificarea fiecărei creanţe şi a documentelor justificative depuse, pentru a stabili legitimitatea, valoarea exactă şi prioritatea fiecărei creanţe, putând solicita părţilor, atunci când consideră necesar, orice alte explicaţii, informaţii şi documente suplimentare;
Autor: Comisia juridică, de disciplină si imunităţi
	

	
	c) vânzarea bunurilor din averea debitorului, precum şi orice proceduri aferente acestora;


	
	c) convocarea şi prezidarea adunărilor creditorilor, acţionarilor, asociaţilor ori membrilor debitorului persoană juridică, dacă legea nu dă aceste atribuţii în sarcina altor persoane;

Dep. Mircea GROSARU

	

	
	d) elaborarea planului de reorganizare judiciară a debitorului, în condiţiile şi în termenele prevăzute de Legea nr. 85/2006, cu modificările şi completările ulterioare
	
	d) valorificarea bunurilor şi drepturilor din averea debitorului.

Dep. Mircea GROSARU
	 

	
	e)supravegherea operaţiunilor de gestionare a patrimoniului debitorului;


	
	e) elaborarea planului de reorganizare judiciară a debitorului, în condiţiile şi în termenele prevăzute de lege;

Dep. Mircea GROSARU


	

	
	f) conducerea, integrală sau în parte, a activităţii debitorului, atunci când legea sau judecătorul-sindic fixează această sarcină practicianului în insolvenţă;
	
	f)supravegherea operaţiunilor de gestionare a patrimoniului debitorului;

Dep. Mircea GROSARU


	

	
	g) încheierea de tranzacţii, descărcarea de datorii, descărcarea fidejusorilor, renunţarea la garanţii reale, în condiţiile Legii nr. 85/2006, cu modificările şi completările ulterioare;


	
	g)conducerea, integrală sau în parte, a activităţii debitorului, atunci când legea sau instanţa fixează această atribuţie în sarcina practicianului în insolvenţă;
       Dep. Mircea GROSARU

	

	
	h)distribuirea sumelor rezultate din lichidare;


	
	h) încheierea de tranzacţii şi convenţii arbitrale, descărcarea de datorii, descărcarea fideiusorilor, garanţilor şi avaliştilor, renunţarea la privilegii şi garanţii reale, în condiţiile legii şi sub condiţia confirmării de către instanţa de judecată;

Dep. Mircea GROSARU


	

	
	i)semnarea bilanţului de lichidare;


	
	i) distribuirea, în condiţiile legii, a sumelor aflate sau intrate în conturile debitorului după deschiderea unei proceduri colective, precum şi a sumelor rezultate din lichidare;

Dep. Mircea GROSARU


	

	
	j) introducerea de acţiuni pentru anularea actelor frauduloase încheiate de debitor în dauna creditorilor, precum şi a transferurilor cu caracter patrimonial, a operaţiunilor comerciale încheiate de debitor şi a constituirii de garanţii acordate de acesta, susceptibile a prejudicia drepturile creditorilor;


	
	j) semnarea bilanţului final de lichidare;

Dep. Mircea GROSARU
	

	
	k)elaborarea şi susţinerea rapoartelor periodice în procedura insolvenţei;


	
	k) menţinerea sau denunţarea unor contracte încheiate de debitor, introducerea de acţiuni pentru anularea actelor frauduloase încheiate de debitor în dauna creditorilor, precum şi a transferurilor cu caracter patrimonial, a operaţiunilor comerciale încheiate de debitor şi a constituirii de privilegii şi garanţii acordate de acesta, susceptibile a prejudicia drepturile creditorilor sau, după caz, ale acţionarilor, asociaţilor sau membrilor debitorului persoană juridică;

       Dep. Mircea GROSARU


	

	
	l)elaborarea de expertize privind activităţi cuprinse în procedurile de insolvenţă, la cererea judecătorului-sindic sau a altor organe judiciare, inclusiv de urmărire penală.
	
	l) elaborarea şi susţinerea rapoartelor periodice în procedurile de insolvenţă, concordat preventiv sau mandat ad-hoc;

Dep. Mircea GROSARU


	

	
	
	
	m) elaborarea şi întocmirea de expertize privind activităţile cuprinse în procedurile prevăzute la art.1, atât la cererea părţilor, a instanţei de judecată, cât şi a altor organe judiciare, inclusiv cele de urmărire penală;

Dep. Mircea GROSARU


	

	
	
	
	n) efectuarea, după caz, a demersurilor pentru soluţionarea oricărei dispute între debitor şi creditori ori între creditori;

Dep. Mircea GROSARU


	

	
	
	
	o) orice alte atribuţii exprese prevăzute prin lege, prin actul de numire, prin hotărârea de desemnare sau stabilite de orice instanţă în sarcina lor.

Dep. Mircea GROSARU

	

	17. 
	
	
	15. La articolul 44, după alineatul (3) se introduce un nou alineat, alin. (4) cu următorul cuprins:

“(4) Membrii UNPIR aflaţi în situaţia de incompatibilitate isi pierd dreptul de a desfăşura activitatea de practician în insolvenţă pe întregul teritoriu al României şi dreptul de a fi aleşi în organele de conducere ale UNPIR şi ale filialelor sale, pe perioada existentei starii de incompatibilitate.”
Dep. Mircea GROSARU


	

	18. 
	
	
	16. La articolul 46 se introduce un nou alineat, alin. (2) cu  următorul cuprins: 

„(2) Utilitatea publică nu se extinde şi asupra formelor de organizare profesională.”
Dep. Mircea GROSARU
	.



	19. 
	Art. 54 (1) Congresul UNPIR se constituie din membrii Consiliului naţional de conducere al UNPIR, membrii consiliilor de conducere ale filialelor UNPIR, comisiilor de disciplină, precum şi din câte un reprezentant la 20 de membri din fiecare filială, desemnat de adunarea generală
	
	17. La articolul 54, alineatul 1 se modifica si va avea următorul cuprins:

„Art. 54 (1) Congresul UNPIR se constituie din membrii Consiliului naţional de conducere al UNPIR, membrii consiliilor de conducere ale filialelor UNPIR, instanţelor de disciplină, precum şi din câte un reprezentant la 20 de membri din fiecare filială, desemnat de adunarea generală”

Autor: Comisia juridică, de disciplina si imunităţi
	Pentru unitate terminologica. In tot cuprinsul initiativei legislative sintagma „Comisie de disciplina” a fost inlocuita cu „Instanta de disciplina”

	20. 
	Art. 55. - (1) Congresul UNPIR are următoarele atribuţii: 

…

   

c) examinează şi aprobă bugetul de venituri şi cheltuieli şi bilanţul contabil ale UNPIR; 


	3. Art. 52 alin. (1) lit.c) se va modifica şi va avea următorul conţinut:

„Art. 52. - (1) Congresul UNPIR are următoarele atribuţii:

c) aprobă bugetul de venituri şi cheltuieli".


	18. La articolul 55, alineatul (1),  literele c), g) şi i) se modifică şi vor avea următorul cuprins:

   

„c) ratifică bugetul de venituri şi cheltuieli aprobat de Adunarea reprezentanţilor permanenţi;

        dep. Mircea GROSARU
	

	
	g) hotărăşte sancţionarea disciplinară a membrilor Consiliului Naţional de Conducere al UNPIR şi ai consiliilor de conducere ale filialelor UNPIR, la propunerea comisiei de disciplină. Hotărârile Congresului UNPIR sunt definitive. Contestaţiile împotriva sancţiunilor hotărâte de Congresul UNPIR pot fi formulate în termen de 30 de zile de la data comunicării oficiale, în scris, a hotărârii şi se judecă de către Curtea de apel Bucureşti, conform procedurii contenciosului administrativ. Plângerea prealabilă nu este necesară;
	
	g) hotărăşte sancţionarea disciplinară a membrilor Consiliului naţional de conducere al UNPIR, la propunerea Instanţei superioare de disciplină. Hotărârile Congresului UNPIR sunt definitive. Contestaţiile împotriva sancţiunilor hotărâte de Congresul UNPIR pot fi formulate în termen de 15 de zile de la data comunicării, în scris, a hotărârii şi se judecă de către Curtea de apel Bucureşti, conform procedurii contenciosului administrativ. 

          Dep. Mircea GROSARU

	

	
	i) alege şi revocă membrii Comisiei superioare de disciplină;


	
	i) alege şi revocă membrii Instanţei superioare de disciplină;

Autor: Comisia juridică, de disciplina si imunităţi

	Pentru unitate terminologica. In tot cuprinsul initiativei legislative sintagma „Comisie de disciplina” a fost inlocuita cu „Instanta de disciplina


	21. 
	
	
	19. La art. 55 după alin. (4) se introduc doua noi alineate, alin. (5) şi (6), cu următorul cuprins:

“(5) Congresul UNPIR alege preşedintele UNPIR, precum şi membrii Consiliului National de Conducere dintre persoanele desemnate de Adunările generale ale filialelor şi de Consiliul naţional de conducere în exerciţiu, conform procedurii prevăzute în Statut.

         Dep. Mircea GROSARU

	

	
	
	
	(6) Congresul UNPIR poate hotărî infiintarea Institutului Naţional de Pregătire a Practicienilor în Insolvenţă , denumit in continuare INPPI, care dobândeşte personalitate juridică la data înfiinţării lui, în condiţiile legii şi ale Statutului. Organizarea INPPI se va reglementa prin Statutul său de organizare şi funcţionare.”

       Dep. Mircea GROSARU
	

	22. 
	
	
	20. După art. 55 se introduc două noi articole, art. 551 şi 552  cu următorul cuprins:

“Art. 551 - (1) Institutul Naţional pentru Pregătirea Practicienilor în Insolvenţă - (I.N.P.P.I.) este persoană juridică de drept privat, nonprofit, care nu face parte din sistemul naţional de învăţământ şi nu este supus procedurilor de autorizare şi acreditare. I.N.P.P.I. functionează  sub autoritatea Adunării Reprezentanților Permanenți ai UNPIR.

Dep. Mircea GROSARU

 
	

	
	
	
	(2) I.N.P.P.I. are buget propriu, care se aprobă anual de către Adunarea Reprezentanților Permanenți ai UNPIR.

      Dep. Mircea GROSARU


	

	
	
	
	(3) Adunarea Reprezentanților Permanenți ai UNPIR adoptă şi modifică Statutul I.N.P.P.I., prin care se stabilesc organizarea şi funcţionarea acestuia.

     Dep. Mircea GROSARU

	

	
	
	
	(4) Conducerea I.N.P.P.I. este asigurată de Consiliul de conducere al I.N.P.P.I, denumit în continuare Consiliul Institutului.

     Dep. Mircea GROSARU


	

	
	
	
	(5) Consiliul Institutului este format din 5 membri desemnaţi pentru o perioadă de 4 ani de către Adunărea Reprezentanților Permanenți ai UNPIR, conform Statutului I.N.P.P.I.

   Dep. Mircea GROSARU


	

	
	
	
	(6) Preşedintele Institutului este şi Preşedintele Consiliului de conducere al acestuia.

   Dep. Mircea GROSARU
	

	
	
	
	(7) Conducerea executivă a Institutului este asigurată de un director executiv numit de Adunărea Reprezentanților Permanenți ai UNPIR.
   Dep. Mircea GROSARU


	

	
	
	
	(8) Veniturile I.N.P.P.I. provin din:

a) resurse provenite de la bugetul U.N.P.I.R.;

b) donaţii, sponsorizări sau legate;

    c) venituri realizate din activităţi didactice;

 d) alte venituri, în condiţiile legii.
Dep. Mircea GROSARU

	

	
	
	
	Art. 552 - (1) I.N.P.P.I are următoarele atribuţii:
a) organizează formarea profesională iniţială şi perfecţionarea profesională a practicienilor în insolvenţă;
b) elaborează programele de studiu ale practicienilor în insolvenţă stagiari;
c) organizează examenul de definitivat, în conformitate cu regulamentul de organizare şi desfăşurare aprobat de Consiliul naţional de conducere al UNPIR.
    Dep. Mircea GROSARU
	

	
	
	
	(2) Cursurile organizate de I.N.P.P.I sunt obligatorii pentru practicienii în insolvenţă stagiari şi se stabilesc prin Statutul INPPI.
    Dep. Mircea GROSARU

	

	
	
	
	(3) Certificatul eliberat absolvenţilor care au promovat examenul de definitivat atestă formarea profesională iniţială în profesia de practician în insolvenţă. 

     Dep. Mircea GROSARU


	

	23. 
	Art. 56. - Adunarea reprezentanţilor permanenţi este constituită din Consiliul naţional de conducere şi preşedinţii consiliilor de conducere ale filialelor UNPIR. Adunarea reprezentanţilor permanenţi se întruneşte semestrial şi adoptă hotărâri ce urmează a fi supuse ratificării proximului Congres al UNPIR. 
	4. Art. 521 se va modifica şi va avea următorul conţinut:

"Adunarea reprezentanţilor permanenţi este constituită din Consiliul naţional de conducere şi preşedinţii consiliilor de conducere ale filialelor UNPIR. Adunarea reprezentanţilor permanenţi se întruneşte semestrial."
	 21.  Articolul 56 se modifica si va avea urmatorul cuprins:

“Art. 56. - Adunarea reprezentanţilor permanenţi este constituită din membrii Consiliul naţional de conducere şi preşedinţii Consiliilor de Conducere aleşi ai filialelor UNPIR. Adunarea reprezentanţilor permanenţi se întruneşte semestrial, aprobă situaţiile financiare ale UNPIR şi adoptă hotărâri ce urmează a fi supuse ratificării proximului Congres al UNPIR.”
Dep. Mircea GROSARU

	

	24. 
	Art.58 Consiliul național de conducere al UNPIR este format din 15 membri titulari, dintre care un președinte, un prim-vicepreșdinte, 2 vicepreședinți, 11 membri precum și 5 membri supleanțiu și are următoarele atribuții principale:
	
	22. La articolul 58, partea introductivă se modifică și va avea următorul conținut:

“Art. 58. Consiliul național de conducere al UNPIR este format din 17 membri titulari, dintre care un președinte, un prim-vicepreșdinte, 2 vicepreședinți, 13 membri precum și 5 membri supleanți și are următoarele atribuții principale”:

      Autor: dep. Mircea Grosaru

	

	25. 
	
	
	23. La art. 58, după litera. p) se introduce o nouă literă, lit. r)  cu următorul cuprins:

r) soluționează plângerile împotriva membrilor Instanței superioare de disciplină și face propuneri de sancționare a acestora, pe care le supune hotărârii Congresului .
        Dep. Mircea GROSARU


	

	26. 
	Art. 59 – 

(3) Preşedintele UNPIR reprezintă Uniunea în faţa autorităţilor publice, precum şi în raporturile cu persoanele fizice şi juridice din ţară şi din străinătate. Acesta poate delega atribuţiile de reprezentare unuia dintre vicepreşedinţii Consiliului naţional de conducere al UNPIR. 


	6. Art. 54 (3) se va modifica şi va avea următorul conţinut:

"Preşedintele UNPIR reprezintă Uniunea în faţa autorităţilor publice, precum şi în raporturile cu persoanele fizice şi juridice din ţară şi din străinătate. Acesta poate delega atribuţiile de reprezentare unuia dintre vicepreşedinţii Consiliului naţional de conducere al UNPIR. Acesta poate delega atribuţiile sale, pe timp limitat, de regulă prim-vicepreşedintelui sau unuia dintre vicepreşedinţi."


	24. La articolul 59, alin. (3) se modifică şi va avea următorul cuprins:
“ (3) Preşedintele UNPIR reprezintă Uniunea în faţa autorităţilor publice, precum şi în raporturile cu persoanele fizice şi juridice din ţară şi din străinătate. Acesta poate delega atribuţiile sale, pe timp limitat, de regulă prim-vicepreşedintelui sau unuia dintre vicepreşedinţi.”
Dep. Mircea GROSARU
	

	27. 
	Art. 60. - (1) Pe lângă Consiliul naţional de conducere al UNPIR funcţionează Comisia superioară de disciplină şi comisia de cenzori


	La  art. 54 alin. (3)  se adaugă un nou alineat, alin.(4), care va avea următorul conținut:

Art. 54 – (3) Pe lângă Consiliul Naţional de Conducere funcţionează Comisia de cenzori formată din 3 cenzori, din care cel puţin unul are calitatea de contabil autorizat sau expert contabil, având ca principală atribuţie supravegherea modului de gestionare a fondului de lichidare prevăzut de art.4,  din Legea nr. 85/2006.


	25. Articolul 60 se modifica și va avea următorul cuprins: 

Art. 60. – (1) Pe lângă Consiliul naţional de conducere al UNPIR funcţionează Comisia de cenzori.

Dep. Mircea GROSARU

	

	
	 (2) Comisia superioară de disciplină este compusă din 7 membri titulari - preşedintele şi 6 membri - şi 3 membri supleanţi, desemnaţi de Congresul UNPIR pentru o perioadă de 4 ani dintre practicienii în insolvenţă aflaţi în evidenţa UNPIR şi care se bucură de autoritate profesională şi morală deosebită.
	
	    (2) Comisia de cenzori este formată din 5 cenzori, dintre care cel puţin 2 sunt experti contabili si 3 practicieni in insolventa compatibili. Comisia are ca principala atribuţie supravegherea modului de gestionare a fondului de lichidare prevăzut la art. 4 din Legea nr. 85/2006, cu modificările şi completările ulterioare.
   Autor: dep. Ciprian Nica

	

	28. 
	Art. 65 (1)Pe lângă consiliul de conducere al filialei funcţionează o comisie de disciplină, compusă din 3 membri titulari - preşedintele şi 2 membri - şi 3 membri supleanţi, aleşi de adunarea generală pentru o perioadă de 4 ani dintre membrii practicieni în insolvenţă, care se bucură de autoritate profesională şi morală deosebită.
	Art. 60 alin. (1) se abrogă.
	Se elimină.
Autor : Comisia juridica, de disciplina 

şi imunităţi
	Ca urmare a republicarii ordonantei, continutul art. 60 alin. (1) a devenit art. 65 alin. (1). Eliminarea se impune ca urmare a abrogarii art. 65 alin. (1) la pct. 27.


	29. 
	
	
	26. După articolul 60 se introduce un nou articol, art. 601 cu următorul cuprins:

„Art. 601 – Dobânzile la sumele virate cu titlu de fond de lichidare în contul U.N.P.I.R. se fac venit la acelaşi fond şi pot fi folosite doar cu acest titlu.”
Autor: Comisia juridica, de disciplina si imunităţi
	

	30. 
	Art. 62 

(1)Adunarea generală a filialelor este formată din membri practicieni în insolvenţă, cu domiciliul, respectiv cu sediul principal stabilit în judeţul respectiv sau în municipiul Bucureşti, după caz.
	
	27. La articolul 62, alineatul (1) se modifică şi va avea următorul cuprins:

Art. 62. - (1) Adunarea generală a filialelor este formată din membri practicieni în insolvenţă, cu domiciliul, respectiv cu sediul principal, stabilit în judeţul respectiv sau în municipiul Bucureşti, după caz. Practicienii în insolvenţă incompatibili nu au drept de vot în Adunarea generală a filialei.

Dep. Mircea GROSARU


	

	31. 
	Art. 63. Adunarea generală a filialei are următoarele atribuţii:

d) propune, dintre membrii săi, candidaţi pentru Consiliul naţional de conducere al UNPIR;


	
	28. La art. 63, literele d) si i ) se modifică şi va avea următorul cuprins:
d) propune, dintre membrii săi, candidaţi pentru funcția de președinte,  Consiliul naţional de conducere al UNPIR, instanța superioară de disciplină, instanțele locale de disciplină şi Comisia de cenzori, în conformitate cu normele de desemnare prevăzute în Statut; 

Dep. Mircea GROSARU
	

	
	c) alege şi revocă preşedintele, membrii consiliului de conducere, ai comisiei de disciplină a filialei;


	
	c) alege şi revocă preşedintele, membrii consiliului de conducere, ai instanţei de disciplină a filialei;

Autor: Comisia juridica, de disciplina si imunităţi
	Pentru unitate terminologica. In tot cuprinsul iniţiativei legislative sintagma „Comisie de disciplina” a fost inlocuita cu „Instanta de disciplina

	32. 
	Art. 65 (1) Pe lângă consiliul de conducere al filialei funcţionează o comisie de disciplină, compusă din 3 membri titulari - preşedintele şi 2 membri - şi 3 membri supleanţi, aleşi de adunarea generală pentru o perioadă de 4 ani dintre membrii practicieni în insolvenţă, care se bucură de autoritate profesională şi morală deosebită.
	
	29. La articolul 65, alineatul (1)  se abrogă.

 Dep. Mircea GROSARU


	

	33. 
	
	
	30. La Capitolul VI, după Sectiunea 3, se introduce o noua sectiune „Sectiunea 4, cuprinzând articolele 661 – 663, cu următorul cuprins:

“Secţiunea  4
Organele jurisdicţionale de disciplină ale UNPIR”
Autor: Comisia juridică, de disciplină şi imunităţi.


	

	34. 
	
	.


	„Art. 66 1 (1) Pe langa Consiliul National de Conducere functioneaza Instanta superioara de disciplina.

(2) Instanţa superioară de disciplină este compusă din 9 membri titulari - preşedintele şi 8 membri - şi 3 membri supleanţi, desemnaţi de Congresul UNPIR pentru o perioadă de 4 ani dintre practicienii în insolvenţă compatibili şi care se bucură de autoritate profesională şi morală deosebită.

(3) Instanța superioară de disciplină are următoarele atribuții:

a) soluționează, în complet de 3 membri, contestațiile împotriva hotărârilor Instanțelor locale de disciplină; 

b) soluționează, în complet de 3 membri, plângerile împotriva membrilor Consiliului național de conducere al UNPIR și face propuneri de sancționare a acestora, pe care le supune hotărârii Congresului Uniunii;

c) soluționează, în complet de 3 membri, plângerile împotriva membrilor consiliilor filialelor UNPIR și ai instanțelor disciplinare locale ;

d) dispune strămutarea plângerilor disciplinare, în condițiile stabilite de Regulamentul privind procedura disciplinară și aplicarea sancțiunilor, sau orice alte măsuri necesare înfăptuirii justiției disciplinare.

(4) Împotriva deciziei Instanței superioare de disciplină persoana lezată poate formula acțiune în contencios administrativ, la Curtea de Apel București, în termen de 15 zile de la comunicare.

Dep. Mircea GROSARU


	

	35. 
	
	
	Art. 662 -  În localităţile în care îşi desfăşoară activitatea curţile de apel, se înfiinţează instanţele locale disciplinare ale UNPIR.

Dep. Mircea GROSARU


	

	36. 
	
	
	„Art. 663 .  (1) La instanţele locale de disciplină vor fi arondate filialele ale căror membri îşi desfăşoară activitatea în raza tribunalelor aparţinând curţilor de apel respective.”

(2) Instanțele locale de disciplina sunt compuse din 7 membri titulari – președintele și 6 membri – desemnați de adunările generale pentru o perioadă de 4 ani dintre membrii practicieni în insolvenţă, care se bucură de autoritate profesională şi morală deosebită. 

 (3) Președintele instanței locale de disciplina va fi ales de către membrii acestei instanțe.

 (4) Criteriile de alegere a membrilor instanțelor locale de disciplina sunt stabilite în Statut.

 (5) Instanța locală de disciplina soluționează abaterile, în primă instanţă în complet de 3 membri. 

(6) Hotărârile Instanței locale de disciplină sunt definitive şi executorii. Executarea poate fi suspendată, la cerere, prin hotărâre a Instanței superioare de disciplină, care va judeca o astfel de cerere de suspendare de urgenţă şi cu precădere.”

Dep. Mircea GROSARU


	

	37. 
	Art. 67 - (1) UNPIR are obligaţia să întocmească anual Tabloul practicienilor în insolvenţă din Uniunea Naţională a Practicienilor în Insolvenţă din România, denumit în continuare Tabloul UNPIR. Informaţiile şi datele care se înscriu în Tabloul UNPIR se stabilesc prin Statut. 


	Art. 621 se modifică şi va avea următorul cuprins:

„UNPIR are obligaţia să reactualizeze periodic pe site-ul oficial al Uniunii Tabloul practicienilor în insolvenţă din Uniunea Naţională a Practicienilor în Insolvenţă din România, denumit în continuare Tabloul UNPIR. Informaţiile şi datele care se înscriu în Tabloul UNPIR se stabilesc prin Statut".
	31. La articolul 67, alineatul (1) se modifică şi va avea următorul cuprins:
„Art. 67 - (1) UNPIR are obligaţia să reactualizeze periodic pe site-ul oficial al Uniunii, Tabloul practicienilor în insolvenţă din Uniunea Naţională a Practicienilor în Insolvenţă din România, denumit în continuare Tabloul UNPIR. Informaţiile şi datele care se înscriu în Tabloul UNPIR se stabilesc prin Statut".
Dep. Mircea GROSARU


	

	38. 
	
	   Art. 69 alin. (3) se abrogă


	Se elimină

	

	39. 
	
	Art. 69 alin. (4) se abrogă
	Se elimină


	

	40. 
	
	Art. 69 alin. (6) se abrogă
	Se elimină


	

	41. 
	Art. 73. - Constituie abateri disciplinare următoarele fapte: 

 ……………………………  


	
	32. La art. 73 după litera k) se introduc patru noi litere, lit. l) - o), cu următorul cuprins:

“l) nerespectarea prevederilor art.4) alin.(10) din Legea nr.85/2006, privind procedura insolvenței;

          Dep. Mircea GROSARU

	

	
	
	
	m) necalcularea şi nevirarea, în primele 10  zile ale lunii pentru încasările din luna anterioară, a procentului de 2% prevăzut de art.4, din Legea nr. 85/2006 din sumele recuperate în cadrul procedurilor de insolvenţă.

       Dep. Mircea GROSARU
n) declanşarea de către practicianul în insolvenţă a unor măsuri asigurătorii sau a procedurii de executăre silită asupra fondului de lichidare;

       Dep. Mircea GROSARU
o) exercitarea de catre practicianul in insolventa incompatibil a oricarei activitati prevazute la art.11 in competenta practicienilor in insolventa compatibili.”
Dep. Mircea GROSARU
	

	42. 
	Art. 74. - (1) Sancţiunile disciplinare care se aplică practicienilor în insolvenţă în raport cu gravitatea abaterilor săvârşite sunt următoarele: 


	
	33. La articolul 74 alineatul (1), partea introductivă se modifică şi va avea următorul cuprins: 

“Art. 74. - (1) Sancţiunile disciplinare care se aplică practicienilor în insolvenţă inclusiv reprezentanţilor formelor de organizare profesională desemnaţi să exercite atribuţiile de administrator judiciar sau lichidator în numele formei de organizare,  în raport cu gravitatea abaterilor săvârşite sunt următoarele: “
Dep. Mircea GROSARU

	

	43. 
	 Art. 74 (3) Comisia de disciplină a filialei judecă, în primă instanţă şi în complet de 3 membri, abaterile disciplinare săvârşite de membrii filialei respective. Hotărârile comisiei de disciplină a filialei sunt definitive şi executorii. Executarea poate fi suspendată, la cerere, prin hotărâre a Comisiei superioare de disciplină, care va judeca o astfel de cerere de suspendare de urgenţă şi cu precădere.


	
	34. La articolul 74 alineatele (3), (4) si (6) se abrogă.
Dep. Mircea GROSARU


	Trebuie abrogate alineatele (3), (4) şi (7), întrucât  se referă la comisia de disciplină.  Prin amendamentele admise se face trimitere la „instanţa superioară de disciplină”.



	
	(4) Comisia superioară de disciplină soluţionează contestaţiile împotriva hotărârilor comisiei de disciplină a filialei, pronunţate în materie disciplinară, în complet de 3 membri, potrivit prevederilor Statutului.


	
	
	

	
	 (6) Împotriva deciziei Comisiei superioare de disciplină persoana lezată poate formula acţiune în contencios administrativ, la Curtea de Apel Bucureşti, în termen de 30 de zile de la comunicare. 
	
	
	

	44. 
	
	
	34. După art.76, se introduce un nou articol, art. 761, cu următorul cuprins:

“Art. 761- Pentru procedurile prevăzute de Legea nr. 85/2006, Legea nr.31/1900 şi Legea nr. 359/2004, practicienii în insolvenţă sunt scuţiti de la plata taxelor privind operaţiunile efectuate de Oficiul Naţional al Registrului Comerţului şi de Oficiile Registrului Comertului de pe lângă tribunale și Oficiul de Cadastru și Publicitate Imobiliară-Birou Carte Funciară.”
Dep. Mircea GROSARU

	

	45. 
	
	
	35. Art. II. - Ordonanta de urgenta a Guvernului nr. 86/2006 privind organizarea activitatii practicienilor in insolvenţă, republicată în Monitorul Oficial al României, Partea I, nr. 724 din 13 octombrie 2011, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: Comisia juridică.
	


Anexa nr. II
        AMENDAMENTE RESPINSE:

	Nr. crt.
	Text actual al O.U.G. nr.86/2006, după republicare
	Text Senat
	Autorul amendamentului
	Motivarea 

1.Argumente pentru susţinere

2Argumente pentru respingere
	Cameră decizională

	1
	Art. 30

 (2) Pot fi primite în profesie, la cerere, cu scutire de examen şi de perioadă de stagiu, persoanele care au exercitat cel puţin 5 ani funcţia de judecător-sindic, precum şi persoanele care au exercitat timp de 10 ani funcţia de avocat, judecător sau notar public. Înscrierea în Tabloul UNPIR se face în termen de cel mult un an de la eliberarea din funcţia de magistrat sau notar public, cu condiţia ca aceasta să nu îi fie imputabilă.


	
	Art. 30

(2)  Pot fi numite in profesie, la cerere, cu scutire de examen si de perioada de stagiu, persoanele care au exercitat cel putin 5 ani functia de judecator, avocat sau notar public. Inscrierea in Tabloul UNPIR se face in termen de cel putin un an de la eliberarea din functia de magistrat sau notar public, cu conditia ca aceasta sa nu ii fie imputabila.

Amendament preluat din 

PLx 274/2012
	1. Pentru eliminarea unei stări de inechitate existentă intre judecătorii sindici şi ceilalţi judecători.

2. Prin vot, membrii Comisiei au respins amendamentul.
	Camera Deputaţilor.

